

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2023. március 20.-i rendes ülésére**

**Napirend tárgya:**

**Köznevelési Bizottsági tag megválasztása**

**A napirendet tárgyaló ülés dátuma**: **2023. 03. 20.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** egyszerű / **minősített**

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**: Magyarország helyi önkormányzatairól szóló 2011. évi CLXXXIX. törvény 44. §-a, valamint Telki község Képviselő-testülete és szervei Szervezeti és Működési Szabályzatáról szóló [20/2019.(X.28.)](https://www.telki.hu/docs/e-hivatal/rendeletek/igazgatasi/20-2019.(X.28.)%20Or.%20rendelet%20SZMSZ_uj_fuggelek.pdf) önkormányzati rendelet

**3.Költségkihatások és egyéb szükséges feltételeket, illetve megteremtésük javasolt forrásai:** Nincsenek

**4. Tényállás bemutatása:**

Nagy Szilvia a Köznevelési Bizottság korábbi tagja 2023. február 16-ával lemondott bizottsági tagságáról.

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) a bizottsággal és annak tagságával kapcsolatban az alábbiak szerint rendelkezik:

*„57. § (1) A képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait. Az alakuló vagy az azt követő ülésen a polgármester előterjesztésére köteles megválasztani a törvény által kötelezően létrehozandó és a szervezeti és működési szabályzatban meghatározott bizottságait.*

*A száz főt meg nem haladó lakosú településen a bizottsági feladatokat a képviselő-testület látja el. Az ezer főt meg nem haladó lakosú településen a kötelező bizottsági feladat- és hatásköröket egy bizottság is elláthatja.*

*A bizottság tagjává nem önkormányzati képviselő tag is választható. A nem önkormányzati képviselő tag jogai és kötelezettségei a bizottság ülésein megegyeznek az önkormányzati képviselő bizottsági tag jogaival és kötelezettségeivel.*

*58. § (1) A bizottság elnökének és tagjainak megbízatása a képviselő-testület által történő megválasztással jön létre, a képviselő-testület megbízatásának időtartamára. A bizottság elnökét és – az elnökkel együtt számított – tagjainak több mint a felét az önkormányzati képviselők közül kell választani. Nem lehet a bizottság elnöke vagy tagja a polgármester.*

*(2) A képviselő-testület a bizottság személyi összetételét, létszámát a polgármester előterjesztésére bármikor megváltoztathatja, a kötelezően létrehozandó bizottság kivételével a bizottságot megszüntetheti.*

Telki község Önkormányzat Képviselő-testületének Szervezeti és Működési Szabályzatáról szóló 20/2019. (X.28) önkormányzati rendelet 46. § (1) bekezdésének 1. pontja alapján a Köznevelési Bizottság 3 fő képviselőből + 2 fő nem képviselőből (összesen 5 fő) áll.

A megüresedett bizottsági tagságra ………………..javaslom megválasztani.

Az Mötv. 40. § (1) bek. alapján *,, A képviselő-testület bizottságának nem képviselő tagja a megválasztását követően a képviselő-testület előtt - a képviselőre irányadó szöveggel - esküt tesz, és erről okmányt ír alá. ,,*

Telki, 2023. március 16.

Deltai Károly

polgármester

**Határozati javaslat**

**Telki község Önkormányzat Képviselő-testülete**

**/2023. (III. ) számú Önkormányzati határozata**

**Köznevelési Bizottsági tag megválasztása**

Telki község Önkormányzat képviselő-testülete úgy határozott, hogy a Köznevelési Bizottság külső ( nem képviselő ) tagjává …………………választja meg.

Határidő: azonnal

Felelős: Polgármester